**Доклад**

**на ИП "КЕПИТЪЛ ИНВЕСТ" ЕАД,**

в качеството му на Довереник на облигационерите

 **на "Кепитъл Мениджмънт" АДСИЦ**

ISIN код на емисията: BG2100003180

Борсов код на емисията: 5CQB

Период: 01.01. 2020 г.- 31.03.2020 г.

Настоящия доклад е изготвен в съответствие с изискванията на чл. 100ж, ал. 1, т. 3 от Закона за публично предлагане на ценни книжа (ЗППЦК), в изпълнение на задълженията на ИП "КЕПИТЪЛ ИНВЕСТ" ЕАД в качеството му на Довереник на облигационерите по емисия корпоративни облигации, емитирани от "Кепитъл Мениджмънт" АДСИЦ на 22.02.2018 г.

1. **Информацията по чл. 100б, ал. 8 от ЗППЦК:**

Условия, които Емитентът се задължава да спазва:

Съотношение Пасиви/Активи: Максимална стойност на отношението пасиви към активи (по консолидиран счетоводен баланс, сумата на текущи + нетекущи пасиви отнесени към общата сума на активите). Емитентът поема задължение през периода до изплащането на облигационния заем да поддържа съотношение Пасиви/Активи не по- високо от 97 %;

Към настоящият момент Дружеството не съставя консолидирани финансови отчети.

На индивидуална база съотношението е:

$$Пасиви/Активи\_{инд}=\frac{(23470+30596)}{124 072}\*100=43,58\%<97 \%$$

Задълженията на емитента към облигационерите са за спазване на съотношение на консолидирана основа (какъвто отчет дружеството не съставя към настоящият момент), но и на индивидуална основа е спазено процентното съотношение.

Покритие на разходите за лихви: Минимална стойност на коефициент на покритие на разходите за лихви (изчислен като печалбата от обичайната дейност за последните 12 месеца, увеличена с разходите за лихви за последните 12 месеца, се разделя на разходите за лихви за последните 12 месеца). Емитентът поема задължение през периода до изплащането на облигационния заем да поддържа съотношението Покритие на разходите за лихви не по-ниско от 1.05:

Към 31.03.2020 г. съотношението "Покритие на разходите за лихви" е в размер:

$$Покритие на разходите за лихви=\frac{3 452+1436}{1436}=3,40>1,05$$

Спазени са задълженията на емитента към облигационерите съгласно условията на емисията.

Текуща ликвидност: Текущата ликвидност се изчислява като общата сума на краткотрайни активи в баланса се раздели на общата сума на краткотрайните пасиви (по консолидиран счетоводен баланс). Емитентът поема задължение през периода до изплащането на облигационния заем да поддържа съотношение на текущата ликвидност не по-ниско от 0.5.

Към настоящият момент Дружеството не съставя консолидирани финансови отчети.

На индивидуална база съотношението е:

$$Текущата ликвидност =\frac{113 401}{30 596}=3.71>0,5$$

Задълженията на емитента към облигационерите са за спазване на съотношение на консолидирана основа (какъвто отчет дружеството не съставя към настоящият момент), но и на индивидуална основа е спазено процентното съотношение.

**Дружеството изпълнява и трите условия по емисията облигации.**

Средствата, набрани от облигационната емисия са използвани за увеличение на размера на портфейла от секюритизирани вземания и изплащане на дължими суми по цесионни договори за вече придобити вземания.

1. **Информацията по чл. 100ж, ал. 1, т. 3, б. "а" от ЗППЦК:**

В съответствие с разпоредбите на чл. 100з, ал. 1 и ал. 4 от ЗППЦК, обезпечението по емисията облигации, издадени от „Кепитъл Мениджмънт“ АДСИЦ е застраховка от типа „Разни финансови загуби“, сключена със „Застрахователно акционерно дружество Армеец“ АД. Застраховката осигурява 100 % покритие на риска от неплащане от страна на Емитента, на което и да е лихвено и/или главнично плащане до пълното погасяване на облигационния заем.

„Кепитъл Мениджмънт“ АДСИЦ е сключил със „ЗАД Армеец” АД полицата и я поддържа. Застраховката е валидна.

1. **Информацията по чл. 100ж, ал. 1, т. 3, б. "б" от ЗППЦК:**

Анализ на финансовото състояние на емитента.

Показателите за ликвидност са количествени характеристики на способността на предприятието да изплаща текущите си задължения с краткотрайни активи (без разходите за бъдещи периоди).

|  |  |  |
| --- | --- | --- |
| Показатели за ликвидност | Q1 2020 | Q4 2019 |
| Текуща ликвидност | 3,7064 | 3.8560 |
| Бърза ликвидност | 3.7064 | 3.8560 |
| Незабавна ликвидност | 0. 0001 | 0.0223 |

Към края на **първото** тримесечие на 2020 г. стойностите и на трите показателя за ликвидност се променят към намаляване на стойностите. Стойност на показателите Текуща ликвидност >1 и Бърза ликвидност >0,6 се определят, като нива, позволяващи на икономическият субект да развива дейност без да изпитва затруднения с нивото на обезпеченост със средства за покриване на текущите задължения.

Показателите за платежоспособността измерват степента на задлъжнялост на дружеството и възможностите му да посрещне своите задължения.

|  |  |  |
| --- | --- | --- |
| Платежоспособност | Q1 2020 | Q4 2019 |
| Дългосрочен дълг/Активи | 0.1892 | 0.1879 |
| Общ дълг/Активи | 0.4358 | 0.4223 |
| Общ дълг/Собствен капитал | 0.7723 | 0.7310 |
| Ливъридж (Общо активи/Собствен капитал) | 1.7723 | 1.7310 |

Към 31.03.2020 г. всички разгледани показатели за платежоспособност бележат покачване спрямо края на предходното тримесечие на 2020 г.

Анализ на активите и пасивите на дружеството:

(в хил. лв)

|  |  |  |
| --- | --- | --- |
| Активи | Q1 2020 | 2019 |
| Нетекущи активи |   |   |
| Имоти, машини и съоръжения |  - |  - |
| Инвестиционни имоти |  - |  - |
| Дългосрочни финансови активи |  - |  - |
| Рeпутация |  - |  - |
| Отсрочени данъчни активи |  - |  - |
| Търговски и други вземания | 10 205 | 10 575 |
| Нетекущи активи |   10 671 | 11 060 |
| Текущи активи |   |   |
| Краткосрочни финансови активи |  - |  - |
| Търговски и други вземания | 113 289 | 109 589 |
| Парични средства и парични еквиваленти | 4 | 628 |
| Предоставени заеми |  - |  - |
| Активи включени в групи за освобождаване класифицирани като държани за продажба |  - |  - |
| Материален запас |  - |  - |
| Текущи активи | 113 401 | 110 295 |
| Общо активи | 124 072 | 121 355 |

(в хил. лв)

|  |  |  |
| --- | --- | --- |
| Пасиви | Q1 2020 | 2019 |
| Основен акционерен капитал  | 1 758 | 1 758 |
| Натрупана печалба/загуба | 4 224 | -4210 |
| Резерви | 63 237 | 63 237 |
| Неконтролирано участие |  - |  - |
| Общо собствен капитал | 70 006 | 69219 |
| Задължения към банки |  - |  - |
| Задължения по облигационен заем | 23 470 | 23470 |
| Други дългосрочни задължения |  - |  - |
| Отсрочени данъчни пасиви |  - |  - |
| Нетекущи пасиви | 23 470 | 23 470 |
| Краткосрочни финансови задължения |  - |  - |
| Задължения към облигационен заем | - | - |
| Получени заеми |  - |  - |
| Търговски задължения  |  - |  - |
| Получени аванси |  - |  - |
| Задължения към персонал и соц. осигуряване |  - |  - |
| Задължения за данъци |  - |  - |
| Други задължения |  21 364 |  28 480 |
| Пасиви включени в групи за освобождаване, класифицирани като държани за продажба |  - |  - |
| Текущи пасиви | 30 596 | 28 666 |
| Общо пасиви | 54 066 | 52 136 |
| Общо собствен капитал и пасиви | 124 072 | 121 355 |

 При нетекущите активи се наблюдава спад на вземанията с 3,5 % , при текущите активи се констатира ръст с 2,8 % спрямо края на финансовата 2019 година .

За тримесечието нетекущите пасиви са останали непроменени, текущите пасиви са се увеличили с 6,7%. Собственият капитал се е увеличил за тримесечието с 1,13%.

Анализ на приходите и разходите на дружеството: (в хил. лв)

|  |  |  |
| --- | --- | --- |
|  Отчет на доходите | Q1 2020 | Q1 2019 |
| Нетни приходи от продажби |  - |  - |
| Положителни разлики от операции с фин. инстр. | - | 6 330 |
| Отрицателни разлики от операции с фин. инстр. |  - |  - |
| Нетен резултат от операции с финансови инструменти | - | 6 330 |
| Печалба от разпореждане с инвестиционни имоти |  - |  - |
| Приходи от нефинансови дейности |  - |  - |
| Приходи от лихви | 1 275 | 817 |
| Разходи за лихви | - 326 | -169 |
| Нетен резултат от лихви | 949 | 648 |
| други финансови разходи |  28 |  -1 |
| други финансови приходи |  - |  - |
| Разходи за материали |  - |  - |
| Разходи за външни услуги | -104 | -65 |
| Разходи за персонала | -30 | -13 |
| Други разходи/приходи за дейността нето | - | - |
| Печалба преди облагане с данъци | 787 | 6 899 |
| Печалба/загуба за периода от преустановени дейности |  - |  - |
| Печалба за периода | 787 | 6 899 |

През отчетното тримесечие, се констатира финансов резултат в размер 787 хил. лв., което спрямо резултата за съпоставимото тримесечие на предходната година е спад с 88.59%. Разликата между двата периода се дължи на положителна резултат от операции с финансови инструменти през 2019г., Въпреки спада в приходите, дружеството успява да покрива постоянните си задължения и няма риск от преустановяване на дейността.

1. **Информацията по чл. 100ж, ал. 1, т. 3, б. "в" от ЗППЦК:**

Не е установено влошаване на финансовото състояние на емитента, съответно не са предприемани мерки, съгласно чл. 100ж, ал. 1, т. 2 от ЗППЦК.

1. **Информацията по чл. 100ж, ал. 1, т. 3, б. "г" от ЗППЦК:**

В законовите срокове ИП "Кепитъл Инвест" ЕАД е анализирал и оценявал въздействието на разпространяваните от емитента финансова и регулирана информация при стриктно спазване на чл. 100ж, ал. 1, т. 1 от ЗППЦК. Към настоящият момент дружеството е изплатило всички дължими плащания към облигационерите си.

ИП "Кепитъл Инвест" ЕАД редовно проверява за валидността на сключената със „ЗАД Армеец” АД застраховка.

През периода не са постъпвали въпроси на облигационерите във връзка с емисията облигации.

1. **Информацията по чл. 100ж, ал. 1, т. 3, б. "д" от ЗППЦК:**

Не е установено наличието на обстоятелства по чл. 100г, ал. 3 от ЗППЦК.

Предвид фактите и обстоятелства, изложени в доклада, може да бъде направен обоснован извод, че към 31.03.2020 г., „Кепитъл Мениджмънт“ АДСИЦ изпълнява добросъвестно условията по т. 28.6 от Проспект за допускане до търговия на регулиран пазар на ценни книжа на емисия корпоративни облигации.

Изпълнителен Директор: \_\_\_\_\_\_\_\_\_\_\_

 /В. Бонев/